อาการตอนเเรกเป็นผื่นขึ้นเนื่องจากอากาศร้อน แล้วไปเกาจึงกลายเป็นปื้นคล้ายโดนของลวกมีสีดำเข้มจนน่ากลัว พอแห้งแล้วก็เป็นขุยๆครับ เป็นมา2เดือนแล้วครับ ลักษณะแบบนี้ คือโรคอะไร มีวิธีรักษายังไง ปล.หาจากเน็ตอาการผมคล้ายๆเป็นผื่นกุหลาบแต่ยัง ไม่แน่ใจ ขอให้ผู้รู้ช่วยตอบด้วยครับ
สวัสดีค่ะ อาการผื่นดังกล่าวมา อาจเกิดจาก-ผื่นผิวหนังอักเสบเฉียบพลัน อาจมีตุ่มน้ำ ผื่นแดง และคัน อาจเกิดจากภูมิแพ้ ซึ่งอากาศร้อนอาจจะกระตุ้นอาการให้เป็นมากขึ้นได้ หรือเกิดจากแพ้สารบางชนิดเช่นโลหะ โลชั่น สบู่-ตุ่มถูกแมลงกัด มักเป็นตุ่มนูน คัน-งูสวัด เป็นตุ่มน้ำ แสบร้อน มักเกิดในคนที่เคยเป็นอีสุกอีใสมาแล้ว แล้วตอนนี้ร่างกายอ่อนแอลง จึงกำเริบขึ้นมาเป็นผื่นงูสวัด-มีการติดเชื้อบริเวณชั้นใต้ผิวหนัง มักเป็นผื่นแดง บวม มีไข้-เชื้อราที่ผิวหนังหากผื่นถูกกระตุ้นด้วยความร้อน จะนึกถึงกลุ่มผื่นผิวหนังอักเสบมากที่สุดค่ะส่วนผื่นกุหลาบ หรือผื่นขุยกุหลาบ เป็นอาการทางผิวหนังชนิดหนึ่งที่พบได้ทั่วไป ซึ่งอาจมีสาเหตุมาจากการติดเชื้อไวรัส ส่งผลให้ผู้ป่วยมีผื่นขึ้นในลักษณะเป็นวงกว้างสีชมพู หรือเป็นจุดรูปไข่ขึ้นตามหน้าอก หน้าท้อง และแผ่นหลัง โดยมักมีอาการคันร่วมด้วย ก็ยังเป็นไปได้ในกรณีนี้ค่ะการดูแลตัวเองเบื้องต้น ไม่ไปแกะเกาบริเวณผื่น ใช้น้ำสะอาดล้างบริเวณที่เป็นได้ ไม่ใช้สบู่ถูแรงๆ ยังไม่เอายาอะไรไปทาเพราะยังไม่ทราบการวินิจฉัยค่ะการให้ได้การวินิจฉัยแน่นอนต้องอาศัยการตรวจร่างกายและเห็นรอยโรคจริงค่ะ หากผื่นแดงนี้คันมาก ปวดบวมมาก ผื่นลุกลามไปบริเวณอื่น มีขนาดใหญ่ มีน้ำหรือหนองไหลจากตุ่ม ควรไปพบแพทย์ผิวหนังเพื่อตรวจเพิ่มเติม